tomron87/hebrew-wikipedia-sentences-corpus huggingface dataset:
על רקע תהליך הפיוס בין המשטר הטורקי למצרי, מ־2021 החלה טורקיה להצר את צעדיהם של פעילי האחים המוסלמים במדינה, כמו שלילת אזרחותם הטורקית.
אולם חרף הניסיונות עדיין פועלת בטורקיה רשת נרחבת של האחים המוסלמים, שחלקם השתלב במכוני מחקר ובאוניברסיטאות שאותם הם מנצלים כפלטפורמות ניגוח נגד משטרי ערב, במיוחד נגד המשטר המצרי.
החל מסוף 1945 החלו לקום בארץ ישראל המנדטורית סניפים של אגודת "האחים המוסלמים".
הסניפים היו כפופים ישירות למרכז "האחים המוסלמים" בקהיר, שהכריז על המופתי של ירושלים חאג' אמין אל-חוסייני (שכבר לא ישב בתקופה זו בארץ) ממונה מטעמו על סניפי פלסטין.
במהלך מלחמת העצמאות, הגיעו לארץ ישראל מתנדבים רבים של "האחים המוסלמים" במצרים.
התנועה האסלאמית שואפת לעודד את האסלאם בקרב ערביי ישראל, ולמעשה דוגלת באידאולוגיה של האחים המוסלמים.
לתנועה זו שני פלגים: הפלג הצפוני, הנחשב לקיצוני ובדלני, והפלג הדרומי, הנחשב למתון יותר ואף מיוצג בכנסת – מפלגת רע"ם – בעבר חלק מסיעת הרשימה המשותפת.
השאלה האם מפלגת רע"ם היא למעשה זרוע של האחים המוסלמים עלתה לדיון ציבורי נרחב בשנת 2021 בעקבות האפשרות להקמת ממשלת ימין בתמיכתה של רע"ם ולאחר מכן בהצטרפותה לממשלת בנט לפיד.
בשנת 1973 אפשרה ממשלת ישראל למנהיג התנועה המקומי, אחמד יאסין, להקים ארגונים חברתיים ודתיים וארגוני צדקה בקרב המוסלמים הפלסטינים.
ב־1983 הוא נעצר בשל אחזקת נשק, ונשלח לכלא.
כששוחרר ב־1985 הפך פופולרי; עם פרוץ האינתיפאדה הראשונה ב־1987, היה יאסין אחד ממקימי החמאס.
הוא נידון למאסר עולם ונכלא שוב בשנת 1991 בגין מעורבותו ברצח החיילים אבי סספורטס ואילן סעדון, אך שוחרר ב-1997 במסגרת הסכם בין ישראל לירדן לאחר כישלון ניסיון ההתנקשות בח'אלד משעל.
ב־22 במרץ 2004 סוכל יאסין על ידי ישראל באמצעות טילים, שנורו כלפיו ממסוקי קרב של חיל האוויר הישראלי.
"האחים המוסלמים" החלו את פעילותם באמירות עבר הירדן, בתקופת המנדט הבריטי, בשנת 1945. הארגון זכה לחסותו של האמיר עבדאללה, שהיה אורח הכבוד בטקס פתיחת משרדיו בעמאן.
"האחים" נהנו מאז מאהדת השלטונות ומיחס סובלני.
מאז בחירות 1954 היו לארגון נציגים בבית הנבחרים של ירדן, וחבריו אף היו שרים בממשלה.
בשנות החמישים, חברי התנועה בירדן תמכו בחוסיין מלך ירדן במאבקו במתנגדים פוליטיים ובנסיונותיו של נאצר להפילו.
כשחוסיין אסר על התארגנויות פוליטיות בירדן ב־1957, המגבלה לא חלה על ארגון האחים המוסלמים.
בניגוד למפלגות הפוליטיות כדוגמת המפלגה הקומוניסטית הירדנית, תנועת האחים המוסלמים לא נחשבה על ידי השלטון הירדני למפלגה אלא לארגון חברתי, ומשכך, הצו של המלך חוסיין משנת 1957 בדבר הוצאת כלל המפלגות בירדן מחוץ לחוק לא פגע בפעילות התנועה.
למעשה, בין התנועה לבין השלטון הירדני התקיימו למשך תקופה ארוכה קשרים טובים, זאת בעיקר מאחר שחיזוק הלימוד האסלאמי בממלכה, ומכך חיזוק התנועה, אפשר לחזק את מעמדו של המלך חוסיין עצמו, אשר מקור הלגיטימציה שלו נבע מקשרו המשפחתי לנביא מוחמד.
ביהודה ושומרון תחת שלטון ירדן 1948–1967
מעורבותם של לוחמים מתנדבים של האחים המוסלמים ממצרים וסוריה במלחמה ב-1948 הביאה פלסטינים רבים בגדה המערבית, בעיקר באזור בית לחם וחברון, להצטרף לתנועה.
בשנים הראשונות לשלטון ירדן בגדה המערבית, קמו בה סניפים כמעט בכל הערים, העיירות והכפרים הגדולים.
בבחירות של 1956 נבחר נציג מטעם התנועה לפרלמנט כאחד מנציגי חברון.
עם סיום משבר 1957–1958 ופנייתו של המשטר לכיוון ארצות הברית, החל מסע גינויים מצד התנועה בגדה המערבית, והמשטר הגיב בצעדים קשים.
משלב זה ואילך הנמיכה התנועה את רמת פעילותה והסתפקה בפעילויות חברתיות ותרבותיות ובהטפות בענייני מוסר.
בבחירות של 1961 תמכה התנועה במשטר והעניקה לו לגיטימיות בעצם השתתפותה בבחירות בגדה המערבית, לאחר שמפלגות השמאל החרימו אותן בהוראת מצרים.
אולם תמיכה זו במלך גרמה לכך שנציגי התנועה נתפסו כמשתפי פעולה עם השלטון והדבר בא לידי ביטוי במספר הקולות שקיבלו בקלפיות.
בשנת 1965 נוצר משבר זמני בין התנועה לבין השלטון על רקע ניסיונות כמה מתומכי התנועה בגדה לפגוע בבתי קולנוע ובתי שעשועים, אולם השקט נמשך עד מלחמת ששת הימים ביוני 1967, אז כבשה ישראל את הגדה המערבית.
לאחר מלחמת ששת הימים אִפשר המלך חוסיין לסניף הירדני לקיים אימונים צבאיים בארצו.
ב-1989, התנועה הפוליטית של האחים המוסלמים, חזית הפעולה האסלאמית, זכתה ב-22 מתוך 80 המושבים בפרלמנט בירדן.
המלך חוסיין ניסה להקטין את השפעתם על ידי שינוי חוקי הבחירות, אך בבחירות 1993 הם הפכו לקבוצה הגדולה בפרלמנט.
הם התנגדו נחרצות להסכם השלום בין ישראל לירדן, שנחתם בשנת 1994.
ביולי 2020 הוצאה התנועה מחוץ לחוק בירדן על ידי בית המשפט העליון.
נוכח המצוקה הכלכלית של שכבות הביניים העירוניות בסוריה בשנות ה-20 וה-30, החלו לקום אגודות אסלאמיות מקומיות בעריה הגדולות, מרביתן בהנהגת תלמידיו של חסן אל-בנא.
עיקר עניינן של אגודות אלו היה פעילות חינוכית וקהילתית.
בראשית שנות ה-40 החלו אגודות אלו לתאם את פעילותן ולשתף פעולה בצורה נרחבת יותר.
בשנת 1944 הוקמה תנועה האחים המוסלמים הארצית, ולתפקיד המפקח הכללי (المراقب العام) נבחר השייח' מוסטפא א-סבאעי.
בבחירות בשנת 1949 נבחרו לפרלמנט ארבעה צירים המזוהים עם "האחים המוסלמים", ובבחירות 1954 נבחרו חמישה.
הסניף הסורי הוצא אל מחוץ לחוק כשסוריה התאחדה עם מצרים ליצירת הרפובליקה הערבית המאוחדת בשנת 1958. התנועה ירדה למחתרת.
כשסוריה פרשה מן הרפובליקה המאוחדת בשנת 1961 הארגון הפך שוב לחוקי, וזכה ב-10 מושבים בפרלמנט (מתוך 172) בבחירות שנערכו בדצמבר 1961. במהפכת הבעת' ב-1963 הוצא שוב הארגון אל מחוץ לחוק, ושב למחתרת, לצד תנועות פוליטיות אחרות.
לאחר מלחמת ששת הימים ב-1967 התפרקה התנועה לפלגים מתונים וקיצוניים.
אלה האחרונים הכריזו על ג'יהאד נגד מנהיגי מפלגת הבעת'.
עלייתו לשלטון של חאפז אל-אסד העלווי בסוריה ב-1970 קוממה את האחים המוסלמים, מפני שהם אינם מכירים בעדה העלווית כמוסלמים.
אסד ניסה בתחילה לרצותם, אולם ניסיונות אלה נחלו הצלחה מזערית בלבד.
ב-1973 שינה אסד את החוקה וביטל את הסעיף שקבע שהנשיא חייב להיות מוסלמי.
בתגובה הכריזו האחים בסוריה שאסד הוא אויב אללה, ובמשך כחצי שנה היו התקוממויות נגד השלטון.
משטרו של אסד דיכא את ההתקוממות של האחים אבל החזיר את "הסעיף המוסלמי" לחוקה.
תמיכתו של אסד במרונים במלחמת האזרחים בלבנון גרמה לאחים המוסלמים להכריז ב-1976 מחדש על ג'יהאד; הם החלו במסע של התקפות ופעולות טרור.
ב-1979 הרגו פעילי התנועה 83 צוערים עלווים בבית-הספר לארטילריה בחלב.
נסיונותיו של אסד להרגיעם על ידי החלפת בעלי-תפקידים בממשל, שחרור אסירים פוליטיים וביטול ההגבלות על מוסדות דת לא הועילו.
ב־25 ביוני 1980 בוצע ניסיון התנקשות בו, שגרם להקצנת התייחסותו לתנועה.
הוא השפיע על הפרלמנט הסורי להכריז על חברות באחים המוסלמים כעל פשע שדינו מוות, ושילח את הצבא נגד חברי התנועה.
בפעולה, שנמשכה עד פברואר 1982, מחק הצבא הסורי את התנועה כמעט לחלוטין והרג 10,000 עד 25,000 איש בטבח חמאת, העיר שהייתה מעוזם של האחים המוסלמים ותומכיהם.
הסניף הסורי הושמד, והניצולים ברחו.
חלקם הקימו בעיראק את תנועת "הברית הלאומית לשחרור סוריה" וחלקם הצטרפו לארגונים אסלאמיים במדינות אחרות.
עד האביב הערבי ב-2011, האחים המוסלמים היוו את האופוזיציה העיקרית בסוריה.
התנועה התחילה את דרכה כתנועה חברתית והפכה עם הזמן למפלגה פוליטית, ומשם למיליטנטית (לוחמנית).
זו הייתה האופוזיציה היחידה לשלטונו של אסד והיא מהווה התנגדות בעייתית עבורו (אסד הצליח להפיל את כל המתנגדים בבעת' ורק האחים המוסלמים נשארו).
התנגדותם נובעת מכך שעל פי תפיסתם השלטון צריך להיות בידי אנשי דת מוסלמים והמדינה צריכה להתקיים על פי חוקי השריעה, דבר שלטענתם אינו מתקיים בסוריה.
הסניף הסעודי של האחים המוסלמים שכנע את המלך סעוד לאפשר לארגון המקומי להקים אוניברסיטה אסלאמית במדינה ב-1961.
במרץ 2014 הכריזה ערב הסעודית על האחים כארגון טרור.
ממשלת רוסיה טוענת כי האחים המוסלמים מהווים גורם מהותי במרד המתמשך בצ'צ'ניה.
הרוסים גם מאשימים את האחים המוסלמים בתכנון פיגוע הטרור ב־27 בדצמבר 2002, שבו מחבל מתאבד במכונית תופת פוצץ את מטה הממשלה בגרוזני.
תנועת האחים המוסלמים נחשבת למתונה יחסית לארגוני טרור אסלאמי הפעילים במזרח התיכון, כגון אל-קאעידה, דאעש או תנועות סלפיות קיצוניות כגון מפלגת א-נור.
במדינות שבהן הדבר מתאפשר להם, האחים המוסלמים תומכים בבחירות חופשיות ומשתתפים בהן.
אמנת התנועה, כפי שהוצגה בשנת 1994, מגנה באופן מוצהר כל גילוי של אלימות וטרור כאמצעי להשגת יעדי התנועה.
עם זאת, מזכר ההסברה של האחים המוסלמים משנת 1991, שהתגלה באקראי בשנת 1994, חושף התארגנות לביצוע ג'יהאד תרבותי פנימי בארצות הברית ובקנדה במטרה להשמיד את הציוויליזציה המערבית מבפנים.
אובדן השפעת הנהגת האחים המוסלמים במצרים ב־2013 הביאה להעתקת עיקר מרכז פעילותה מחוץ למדינה.
ב־2016, לאחר מעצר המדריך הכללי מחמוד עזת בידי כוחות הביטחון המצרי, התמנה סגן המדריך הכללי אבראהים מניר למדריך הכללי החדש של התנועה, אולם מזכ"ל התנועה מחמוד חוסיין התנגד למינוי וקרא לפיטוריו.
בתגובה פיטר אותו מניר מתפקידיו, הורה לגרש את כל תומכיו ממשרדיה ולראות בהם עריקים המבקשים לזרוע פירוד בשורותיה.
הסכסוך הביא להקמת שתי "חזיתות" – חזית לונדון בראשות אבראהים מניר, וחזית איסטנבול בראשות מחמוד חוסיין.
חזית לונדון הקימה מועצת שורא חדשה, ופיטרה את חברי מועצת השורא של איסטנבול מתפקידם, ולאחר מכן הקימה "גוף עליון" שהחליף את לשכת ההדרכה של האחים המוסלמים.
לאחר מותו של מניר בנובמבר 2022 ומינוי צלאח עבד אל־חק למדריך העליון ב־19 במרס 2023, החלו שתי החזיתות לנהל מגעים להתפייסות.
במהלך ב־2014 הצטרפו ערב הסעודית ואיחוד האמירויות הערביות למצרים והכריזו על הארגון כארגון טרור, וב־2016 הצטרפה אליהם בחריין.
ב־2016 פרש מהאחים המוסלמים מחמד כמאל, מנהיג הזרוע הצבאית של הארגון ("לואא אלת'ורה" – חטיבת המהפכה; "תנועת אלחסם" – תנועת הנחישות), שהיה אמון על תכנון והכוונה של פיגועי טרור נגד יעדים במצרים, שהקים ב־2015 את "חזית הלשכה הכללית".
כמאל התפטר משורות האחים המוסלמים בשל חילוקי דעות עם הנהגתה, בעיקר בנושא סוגיית האסירים הפוליטיים במצרים, כאשר הזרז היה פיטורי מקורבו מחמד מנתצר מתפקיד דובר התנועה.
כמאל חוסל באותה שנה על ידי רשויות הביטחון המצרי, דבר שהביא להחלשת החזית, ומנתצר החליפו בראשות החזית.
בסוף 2020 שינה הפלג את שמו ל"זרם השינוי" (תיאר אלתע'ייר), מתוך כוונה לערוך שינויים בתנועת האחים המוסלמים ולציין כי היא חלק מהאחים המוסלמים.
ב־15 באוקטובר 2022 פרסם זרם השינוי את מצעו הרעיוני בכנס באיסטנבול.
המצע הדגיש את הדבקות בדרכו של חסן אל־בנא, מחויבות להפיל את השלטון הצבאי המצרי ותמיכה במהפכה עממית נגד כוחות עריצים, תוך מתן אפשרות לכוחות הפוליטיים במצרים ובהם האחים המוסלמים להשתתף בעיצוב פניה העתידיים של מצרים, עם זאת הדגיש כי אופיו של המשטר אמור להיות אסלאמי ומבוסס על השריעה.
נוסף על כך התחייב להגן על הזהות האסלאמית והערבית של מצרים מפני "המערביזציה" המאיימת לפורר את המרקם החברתי שלה, וקרא לשחרר אדמות מוסלמיות משלטון זר ומשליטים עריצים.
בינואר 2022 ייסדו חברי זרם השינוי בהובלת המנהיג רדא פהמי את ג'מעית אל־מידאן (אגודת הכיכר), המשמשת כפלטפורמת תעמולה, גיוס ועידוד אקטיביזם נגד המשטר המצרי, ובאוקטובר 2022 השיק ערוץ לווין בשם החירות 11/11, המשמש ערוץ תעמולה נגד המשטר המצרי.
באפריל 2025 הכריזה ממשלת ירדן על הארגון כארגון טרור לאאחר חשיפת תא טרור שהחזיק באמצעי לחימה מתקדמים בירדן.
בנובמבר 2025 חתם נשיא ארצות הברית דונלד טראמפ על צו נשיאותי שהנחה את מזכירי המדינה והאוצר להכין את הבסיס להכרזה על הסניפים של האחים המוסלמים בלבנון, בירדן ובמצרים כארגוני טרור זרים בשל תמיכה באלימות ובקמפיינים לערעור יציבות נגד מדינותיהם ונגד אינטרסים אמריקאיים.
בינואר 2026 הכריזה מחלקת האוצר של ארצות הברית על שלושת הסניפים כמחבל עולמי שהוכרז באופן מיוחד, והסניף הלבנוני אל-ג'מאעה אל-אסלאמיה הוכרז על ידי מחלקת המדינה של ארצות הברית כארגון טרור זר.
הנהגת האחים המוסלמים המצרים הפועלת מלונדון דחתה בנחרצות את ההכרזה, בעוד דובר האחים המוסלמים בטורקיה סהיב עבד אל־מקסוד, טען כי לתנועה אין קשר לסניפים שהוכרזו וכי מדובר בצעד שמשקף עמדות אמריקאיות אנטי-אסלאמיות.
האחים וורנר היא חברה אמריקאית העוסקת בתעשיית הבידור, בעיקר בהפקת סרטי קולנוע.
הארגון היה חלק מתאגיד וורנר מדיה עד למיזוגו עם חברת דיסקברי בשנת 2022, וכעת הוא חברה בת של תאגיד "האחים וורנר - דיסקברי".
האחים וורנר היא אחת מהחברות הגדולות והחשובות ביותר בתעשיית הקולנוע האמריקאית.
בנוסף לסרטי קולנוע, החברה עוסקת גם בהפקת סדרות טלוויזיה, הנפשה ומשחקי וידאו.
ארבעת האחים היהודים – הארי וורנר, אלברט וורנר, סם וורנר וג'ק וורנר – ייסדו לראשונה בשנת 1923 את "אולפני האחים וורנר", לימים אחת מחברות התאגיד.
הכוכב הראשון של האולפנים היה כלב – "רין טין טין", שכיכב ב-26 סרטים של האולפנים.
חטיבת אולפני האנימציה של האחים וורנר נוסדה בשנת 1930 כחברה עצמאית בבעלות .
חלק מהאנימטורים שלה הגיעו מחברת וולט דיסני.
אולפנים אלה הפיקו סדרה של סרטונים מצוירים.
האחים וורנר קנו את החברה בשנת 1944, ובעשורים הבאים חברת האחים וורנר זוהתה עם דמויות האנימציה שיצרה חטיבת אולפני האנימציה, חבורת הלוני טונס ובכללם באגס באני ודאפי דאק.
בשנות ה-30 של המאה ה-20 האחים וורנר נהיו מוכרים בעיקר בגלל סרטי הפשע האפלים שהפיקו בתקופה זו.
בנוסף, הם הפיקו בתקופה זו גם סרטי פעולה והרפתקאות.
ב־1927 האחים וורנר לקחו סיכון פיננסי – הם השקיעו בטכנולוגיה החדשה של הקול, והפיקו את הסרט זמר הג'אז, שהפך ללהיט וסימן את המעבר מראינוע לקולנוע.
על סרט זה זכו בפרס אוסקר לשם כבוד.
ב־1948 האחים וורנר היו הראשונים להציג יומן חדשות צבעוני.
בשנת 1967, בעקבות הפסדים כספיים, נרכשה החברה בידי חברת "Seven arts productions" ושמה שונה ל־"Warner Bros.-Seven arts".
בתקופה זו יצא הסרט בוני וקלייד שהחזיר את החברה לרווחיות.
שנתיים מאוחר יותר, החברה נמכרה בשנית לידי "Kinney National company" ושמה חזר להיות "Warner Bros.".
בראש אולפן הסרטים הועמד טד אשלי, מטעם החברה החדשה.
בשנות ה-90 של המאה ה-20, אחרי הפקה מוצלחת ביותר של הסרט "באטמן", החלה חברת ההפקה האחים וורנר הנפשה, בשיתוף עם חברת הקומיקס DC קומיקס, ליצור סדרות אנימציה המבוססות על DC קומיקס.
בשנת 1992 עלתה למסכים סדרת ההנפשה "באטמן: איש העטלף" שזכתה להצלחה רבה וביקורות נלהבות עקב טכניקת האנימציה החדשנית והעלילה הבוגרת, המתוחכמת והגותית שנתנה כבוד לצופים ולמורשת העטלף.
בעקבות הצלחות סדרה זו נוצרו לה 2 סדרות המשך ("ההרפתקאות החדשות של באטמן" ו"באטמן: הדור הבא"), סרט "באטמן ורובין" וכן סדרה נוספת על גיבורי DC: ליגת הצדק.
כמו כן, במהלך אותן שנים, הפיקו וורנר מספר סדרות אנימציה היתוליות בשיתוף עם סטיבן ספילברג.
הסדרות הללו היו "עלילות טייני טון", "אנימניאקס", "פריקזויד" ו"פינקי והמוח" – סדרה על זוג עכברי מעבדה שמנסים להשתלט על העולם ונהפכה לסדרת קאלט.
ב-2006 סגרה חברת האחים וורנר את רשת הטלוויזיה The WB, והקימו ביחד עם CBS Corporation את ערוץ The CW.
במאי 2011 רכשה חברת וורנר את האתר Rotten Tomatoes ואת חברת המדיה פליקסטר (Flixter).
הרכישה העניקה לוורנר גישה לכ-25 מיליון מבקרים בחודש, וקהל פוטנציאלי גדול לשיווק מוצריה.
בשנת 2020 הודיעה החברה כי כל סרטי הקולנוע המתוכננים לשנת 2021, בהם הסרטים וונדר וומן 1984, מטריקס: התחייה וחולית, יופצו במקביל בבתי הקולנוע ובשירות הסטרימינג HBO Max.
עסקת וורנר ברדרס דיסקברי (WBD)
וורנר ברדרס דיסקברי (Warner Bros.
Discovery ובקיצור WBD) היא תאגיד תקשורת גלובלי הנמצא נכון לדצמבר 2025 בעיצומה של מלחמת הצעות רכש.
שתי הצעות מרכזיות הוגשו לרכישת נכסי החברה או את כולה: האחת על ידי ענקית הסטרימינג נטפליקס, והשנייה על ידי תאגיד המדיה פרמאונט גלובל.
ההסכם המקורי: נטפליקס (5 בדצמבר 2025)
ב-5 בדצמבר 2025, הודיעו נטפליקס ו-WBD על חתימת הסכם סופי לפיו נטפליקס תרכוש את חטיבות הליבה של WBD: אולפני וורנר ברדרס (סרטים וטלוויזיה), שירות הסטרימינג HBO Max וחטיבת משחקי הווידאו.
שווי עסקה כולל: כ-82.7 מיליארד דולר (כולל חובות של WBD).
מחיר למניה: 27.75 דולר למניית WBD, מתוכם 23.25 דולר במזומן ו-4.50 דולר במניות נטפליקס (תמהיל מזומן ומניות).
תנאי העסקה: העסקה מותנית בפיצול מקדים של חטיבת ערוצי הטלוויזיה הליניאריים של WBD (כמו CNN, TBS, TNT ודיסקברי) לחברה ציבורית נפרדת (SpinCo), תהליך המתוכנן לרבעון השלישי של 2026.
צפי השלמה: 12–18 חודשים, בכפוף לאישורים רגולטוריים ואישור בעלי המניות.
הצעת הנגד: פרמאונט גלובל (8 בדצמבר 2025)
ב-8 בדצמבר 2025, פרמאונט גלובל (בשותפות עם קרנות הון) הגישה הצעת רכש עוינת ובלתי-צפויה עבור כלל חברת וורנר ברדרס דיסקברי.
הצעת פרמאונט הוגשה ישירות לבעלי המניות של WBD, במטרה לעקוף את הדירקטוריון ולטרפד את העסקה עם נטפליקס.
שווי עסקה כולל: כ-108.4 מיליארד דולר (כולל חובות החברה).
מחיר למניה: 30.00 דולר במזומן מלא למניית WBD.
תנאי העסקה: ההצעה היא לרכישת החברה כולה, כולל ערוצי הכבלים הליניאריים, ואינה דורשת פיצול נכסים מורכב.
צפי השלמה: פרמאונט טוענת כי ההצעה שלה מציעה נתיב מהיר וודאי יותר לאישור רגולטורי ולהשלמה.
שתי העסקאות צפויות לעמוד בפני בדיקה רגולטורית קפדנית מצד רשויות ההגבלים העסקיים בארצות הברית ובאירופה, בשל חששות מפגיעה בתחרות בשוק הסטרימינג והפקת התוכן העולמי.
הצעת פרמאונט, שהיא גבוהה משמעותית וכוללת תשלום מזומן מלא, יוצרת לחץ רב על דירקטוריון WBD לשקול מחדש את ההסכם עם נטפליקס.
לאולפני האחים וורנר יש מספר חברות בת:
אולפני האחים וורנר, ליבסדן – אולפני הצילום של סרטי הארי פוטר, ליד לונדון
האחים אריאל הוא צמד מוזיקלי ישראלי המורכב מבניו של הזמר מאיר אריאל, שחר (נולד ב-1969) ואהוד (נולד ב-1977) אריאל.
עוד בטרם היווצרות ההרכב, הופיע אהוד מספר שנים בשירי אביו, ואילו שחר פעל כמפיק ועורך סרטים, פרסומות ווידאו קליפים.
לאחר שהופיעו כצמד במשך תקופה בשירי אביהם, הוציאו האחים אריאל בשנת 2006 את אלבום הבכורה שלהם "מי יעיר את הילדים", בהפקתו המוזיקלית של מיקי שביב.
האלבום כולל חומר מקורי של השניים שאותו הקליטו בין 2004–2006. הסינגל הראשון מתוך האלבום היה "הייתי עף".
השיר "שוב שומע" מתוך האלבום נכתב על ידי אביהם, מאיר אריאל.
הם תיארו את סגנונו של האלבום כ"עממי חדש".
השניים טוענים שהדבר נעשה בהתאם למורשת אביהם שהלך והתקרב לדת במהלך השנים, עד לפטירתו.
ב-2009 נעצר והורשע שחר אריאל בעבירה של תיווך בסם מסוכן ונגזרו עליו 20 חודשי מאסר בפועל, אך בשל העובדה שאריאל דאג להעביר את הסם לאמו בנסיבות חריגות, התחשב בו בית המשפט ועונשו הומר לעבודות שירות לתועלת הציבור ותקופת מבחן.
בסוף שנת 2012, לקראת הבחירות לכנסת ה-19, הצטרף אהוד לרשימה של מפלגת "כולנו חברים נ נח" שהקימו קבוצת חסידי ברסלב מזרם נ-נח.
הוא שובץ במקום ה-10 ברשימת המפלגה.
אהוד אריאל הוציא שני אלבומי סולו - "בכיוון ההפוך" משנת 2002 ו"סיפורו של עץ רימון" משנת 2017.
בשנת 2018 יצא לאור לראשונה אלבום בכורה מוזיקלי של שחר אריאל.
ב-17 באוגוסט 2023 יצא לאור השיר "כתונת פסים 2023" בו השתתף שחר אריאל לצד אמנים ישראלים רבים אחרים.
האחים גְרוֹבַייס הייתה חברת הפקת סרטים לקולנוע החרדי.
החברה שהוקמה על ידי האחים יהודה גרובייס ואברהם גרובייס בשנת 1998, נחשבה לחלוצה בתחום הפקת סרטים בציבור החרדי, כשבדרכה עמדה - לעיתים - התנגדות חריפה של גורמים שונים במחנה החרדי.
הסרטים אותם הפיקו זכו להצלחה משמעותית ולמעמד סרטי קאלט במגזר.
האחים ביימו את הסרטים ואף בחלקם שיחקו בהם.
אביהם, בן ציון גרובייס, הופיע גם הוא כשחקן בחלק מהסרטים.
הסרטים הראשונים הופקו ברמת הפקה נמוכה, ועל כך התבטא יהודה גרובייס בריאיון לגיא פינס: "אם הייתי יכול למחוק מהרקורד שלי את השישה סרטים הראשונים שלי, הייתי עושה את זה בחפץ לב - ומוכן לשלם על זה הרבה כסף".
יהודה גרובייס נשוי לביתה של ברכה קנובלוביץ' - אחת מכותבות סדרת "מסיפורי צדיקים" בהוצאת ספריית מחניים.
אברהם פרש מתעשיית הסרטים לאחר שחברת הסרטים התבססה, ולפני פרישתו הפיק וביים סרט נוסף בשם "הסוכן הפלסטיני".
האח השני, יהודה, המשיך לנהל את חברת הסרטים והפיק וביים סרטים רבים נוספים.
יהודה גרובייס הוא הראשון שקדם והעלה את רף הקולנוע החרדי, על ידי יצירת סרטים מסוגות מגוונות יותר מאלו שהפיק עם אחיו, כגון מותחנים.
עידן סרטים אלו החל בסרטו המצליח של גרובייס "הנקמה היהודית" - מותחן משולב באלמנטים של סרטי פעולה.
תוך כדי החלו יוצרים נוספים ליצור ולקדם את הקולנוע החרדי כגון "ניצוצות של קדושה" (יגאל הושיאר), "האחים כהן וחצי" (אריאל כהן ושחר בן חור), "פרי עץ הדעת" (מוטי גל ושוקי בן פורת), "גל דיסק", "אולפני דינור" (ליבי אסתר ושלמה קבקוב) ועוד.
סרטים שהפיק האח יהודה גרובייס לבדו
109 סרטי קולנוע וטלוויזיה (באורך מלא או קצר), מאות פרקים לערוצי טלוויזיה, מאות סרטי תדמית וקליפים מוזיקליים
סרטים שהפיק האח אברהם גרובייס לבדו
האחים בלוז הוא סרט קולנוע משנת 1980 מסוגת הקומדיה המוזיקלית, סרט בעל אופי פרוע ואנרכיסטי, שזכה למעמד של סרט פולחן.
את הסרט ביים ג'ון לנדיס, ומככבים בו ג'ון בלושי כ"ג'ולייט-ג'ייק בלוז" ודן אקרויד כ"אלווד בלוז", וביחד - האחים בלוז.
בסרט מופיעים מספר מוזיקאים ידועים מהרית'ם אנד בלוז והבלוז: ג'יימס בראון, קאב קאלוויי, ארית'ה פרנקלין, ריי צ'ארלס וג'ון לי הוקר, וכן ידוענים אחדים: הדוגמנית טוויגי, סטיבן ספילברג (כפקיד מס) ואחרים.
הסרט נפתח בסצנה בה ג'ייק בלוז (ג'ון בלושי) משתחרר מבית-הכלא על תנאי.
אחיו, אלווד בלוז (דן אקרויד), אוסף אותו משערי הכלא ב"בלוזמוביל", מכונית משטרה ישנה שרכש במבצע, אשר מלווה את השניים לכל אורך הסרט (ומתפרקת שניות ספורות אחרי העצירה האחרונה שלה).
האחים מגיעים לביקור בבית היתומים בו גדלו בשיקגו, שם הם פוגשים בנזירה המפחידה והנצחית (המכונה בפי אלווד "הפינגוין"), שגידלה אותם ושכעת מנהלת את בית היתומים.
הנזירה מספרת להם שבית היתומים צבר חוב לרשויות המס בסך 5,000 דולר, ושאם חוב זה לא ישולם בתוך אחד-עשר ימים, בית היתומים ייסגר.
השניים מבקרים בבניין הכנסייה, לה שייך בית היתומים, ונוכחים בעת טקס תפילה בכנסייה, שנערך בסגנון האופייני לתרבות הגוספל הדרומית, עם נגינה של מוזיקת נשמה ועם ריקודים של כל קהל המבקרים הנלהב.
במהלך הטקס האחים חווים התגלות אלוהית, שבעקבותיה הם יוצאים למסע גיוס הכסף הדרוש להצלה של בית היתומים.
מאותו רגע, הם מצהירים שהם נמצאים ב"משימה בשליחות האל".
לשם כך הם מחליטים להקים מחדש את להקתם, "האחים בלוז".
אולם תחילה עליהם למצוא את שמונת חברי הלהקה, שהתפזרו איש לדרכו, ולשכנע אותם לחזור ולנגן ביחד.
לאחר ששוטר תנועה עוצר אותם ומגלה שלאלווד אין רישיון נהיגה בתוקף, השניים בורחים בנהיגה פרועה ועם השוטרים שרודפים אחריהם נכנסים למרכז קניות והורסים את החנויות, ובכך הופכים למבוקשים על ידי המשטרה.
הם מאתרים חמישה מחברי הלהקה, שהפכו לצוות בידור במלונות-רשת, ובהם נגן הטרומבון טום "בונז" מאלון, ו"מחלקת הקצב": המתופף וילי "גדול מדי" הול, הגיטריסט סטיב "הקולונל" קרופר, הבסיסט דונלד "דאק" דאן, והקלידן מרפי "מֶרְף" דן (כולם מופיעים בשמותיהם האמיתיים).
הצוות נקרא כעת "מרפי דן וצלילי הקסם".
השם, וסגנון המוזיקה הרך המיועד לקהל האמיד והמעודן, מהווים ניגוד מוחלט ואירוני לרקע המוזיקלי העממי והאותנטי של החיים הקשים בשכונות המצוקה של הכרך.
השיממון האומנותי מודגם היטב בתמונה, שבה הלהקה מנגנת בפני קהל מועט ומנוכר.
האחים משכנעים בקלות את הלהקה לעזוב את עבודתם הנוכחית, עם הביטחון הכלכלי, ולחזור לנגן רית'ם-אנד-בלוז.
החבר השישי בלהקה המקורית, "מר נהדר" (אלן רובין) שהפך בינתיים למלצר ראשי במסעדת יוקרה בשיקגו, נאלץ להצטרף בעל כורחו לאחר שהם נכנסים למסעדה, מתנהגים בגסות ומאיימים עליו שהם יבואו לאכול במסעדה בכל יום.
את שני החברים הנותרים הם מאתרים במסעדה ביתית, כשהבעלים מאט "גיטרה" מרפי עובד במטבח ומזהה אותם על פי המנות שהם מזמינים.
אשתו של מאט (ארית'ה פרנקלין) מתנגדת לחזרתו להופעות בדרכים, ומביעה זאת בשיר ובריקוד בסגנון המוזיקה השחורה של המקום.
בסוף השיר, מאט עוזב אותה בכל זאת, ואיתו עובד המטבח שלו, הסקסופוניסט לואיס "לו" מריני.
בדרך להופעתם הראשונה, הלהקה נתקלת בקבוצה של "נאצים מאילינוי" המקיימים עצרת גזענית, והמשטרה מגוננת דווקא על המפגינים הגזענים מפני קהל של אזרחים זועמים.
גם כאן, כנגד העצרת הפאשיסטית, הקהל מייצג את רוחה החופשית של אמריקה, אשר (באופן אירוני) נאלצת להגן על חופש הדיבור, בחוסר רצון.
הלהקה, בסגנונה האנרכיסטי, מפזרת את ההפגנה תוך נהיגה פרועה (ואת המפגינים הנאצים אל תוך הנהר), ובכך האחים קונים לעצמם אויבים נוספים.
כל זאת, כשבעקבותיהם רודפת אישה מסתורית (קארי פישר) המנסה להרוג אותם ללא הצלחה.
מאוחר יותר מתגלה כי אישה זו הייתה ארוסתו של ג'ייק, וזה נטש אותה ביום חתונתם.
בניסיונם למצוא מקום להופיע בו, הם מתחזים ללהקת קאנטרי, ומופיעים במסעדה שהיא מפגש של חוואים.
הקהל הכפרי דוחה בשריקות בוז את מוזיקת הבלוז והרוק העירוני, וכדי להציל את ההופעה, חברי הלהקה מנגנים ביצועים מאולתרים ללהיטי קאנטרי ידועים.
גם כאן יש מסר אירוני, בכך שהלהקה מבצעת פארודיות על מוזיקה שהיא בעיניהם פשטנית וסתמית, ולמרות זאת הנגינה והשירה מבטאות חיבה מסוימת לשירים השמאלציים.
בעת נגינת השיר הרומנטי-שוביניסטי Stand by Your Man, השומעים מגיבים בהיצמדות רגשנית של כל בני הזוג שבקהל, והסצנה מציגה אותם בתערובת של לעג ואמפתיה.
לאחר שההופעה מסתיימת מגיעים למקום חברי להקת הקאנטרי שהייתה אמורה להופיע, והם רודפים אחריהם ביחד עם בעל המקום, שטוען שמחיר הבירה שהם שתו במהלך הערב גבוה יותר מהשכר שהיו אמורים לקבל תמורת ההופעה.
בסופו של דבר, מצליחים האחים לארגן מופע גדול, אשר אליו מגיעים גם כל אויביהם הרבים, כדי לנקום את נקמתם.
ההופעה מתחילה ללא האחים, שנתקעו ללא דלק במכוניתם המתפרקת, אולם הם מצליחים בסופו של דבר להתגנב אל האולם מתחת לאפם של השוטרים הרבים המצפים להם.
מפנה בעלילה מגיע כאשר ההופעה מצליחה מעל הציפיות, המוזיקה הקצבית והסוחפת מלהיבה את הקהל, ומפיק הנוכח בהופעה מציע להם מקדמה שמנה על חשבון חוזה הקלטות עתידי.
האחים מבקשים מהמפיק לפרוע בשבילם את חובם לריי (ריי צ'ארלס), הבעלים של חנות כלי הנגינה ממנה קנו את הציוד בהקפה.
הם לוקחים איתם את הכסף הדרוש לתשלום המיסים של הכנסייה, ואת השאר משאירים לחברי הלהקה.
תחת מטחי יריות של השוטרים, הם מצליחים לחמוק בדרכם למשרדי רשות המיסים.
כשהם נכנסים למכונית אותה החביאו בתעלת ניקוז, חליפותיהם מרופשות, אומר אלווד: "יש לנו 106 מייל לנסוע עד שיקגו, מכל מלא בדלק, חצי קופסת סיגריות, חשוך בחוץ, ויש לנו משקפי שמש", והם יוצאים לדרך.
לכל אורך הדרך אל העיר, המשטרה רודפת אחריהם במה שהופך לסצנת מרדף מכוניות ארוכה ופרועה יותר ויותר.
לבסוף האחים מצליחים להגיע למשרד המס, השוכן בכיכר העירייה של שיקגו, לפני המשטרה.
אולם מיד לאחר ביצוע התשלום, תופסים אותם כוחות אדירים של צבא ומשטרה, בסיוע מכוניות כיבוי אש, טנקים ומסוקים.
בסצנה האחרונה בסרט, כל הלהקה, שנחבשה בבית כלא, מבצעת את להיטו של אלביס פרסלי, רוק בבית הסוהר, בפני קהל נלהב של אסירים וסוהרים.
הדמויות של האחים בלוז נוצרו בתוכנית סאטרדיי נייט לייב, שם הופיעו בלושי ואקרויד כחברי הצוות הקבוע של התוכנית.
בלושי, אשר בז למדיום הטלוויזיה, הסכים להשתתף בתוכנית בזכות הכותבים שלה, והם גם שכנעו את יוצר התוכנית להעסיקו, למרות התנהגותו הפרועה.
צילומי הסרט החלו עוד לפני שהיה לו תקציב מוגדר.
תקציבו המקורי של הסרט עמד על 17.5 מיליון דולר, אבל העלויות תפחו לכ-27 מיליון, בעיקר בגלל צילומי סצנת המרדף וההרס במרכז הקניות, וסצנת מרדף המכוניות הגדול בסופו של הסרט.
לצורך צילום המרדף, נרכשו במכרז 60 מכוניות משטרה בעלות של כ-400 דולר למכונית, והופעל מוסך לתיקונים שעבד ברציפות במשך מספר יממות.
זו הייתה הסצנה שבה נהרס מספר המכוניות הגדול ביותר בתולדות הקולנוע (עד ליציאתו של סרט ההמשך).
את המכונית בה נסעו האחים לאורך כל הסרט, המכונה בסרט "בלוזמוביל", גילמו 13 מכוניות שונות מדגם דודג' מונקו, שנרכשו ממשטרת קליפורניה.
כל אחת מהמכוניות שופצה באופן אחר כדי להתאים לסצנה הספציפית בה השתתפה: באחדות מהן חוזקו המתלים, ובאחרות שופרה מערכת ההנעה.
דן אקרויד כתב את התסריט המקורי, אף על פי שלא היה לו ניסיון קודם והוא אף סיפר שלא ידע איך נראה תסריט לסרט.
בסופו של דבר הוא כתב חוברת בת 324 עמודים, פי שלושה מהמקובל לסרט כזה, והבמאי ג'ון לנדיס נאלץ לעבוד כשבועיים כדי לערוך את החוברת לכדי תסריט סביר.
הסרט נתן כנראה דחיפה גדולה לתעשיית הסרטים בעיר שיקגו.
בכתבה לציון 25 שנה להפקת הסרט, כתב אקרויד: "העיר היא אחד הכוכבים בסרט, וכתבנו את התסריט כמחווה לתרבות המוזיקלית בעיר."
ג'ון בלושי השתמש בסם קוקאין במהלך צילומי הסרט, עובדה ששיבשה את הצילומים פעמים אחדות.
השחקנית קארי פישר (ארוסתו בסרט), שמאוחר יותר השתמשה בסם בעצמה, מונתה לפקח על בלושי ולדאוג שיהיה כשיר לצילומים.
לפני צילום סצנת ההופעה הגדולה נפצע בלושי בנפילה מסקייטבורד, והיה חשש שלא יוכל לצלם את הסצנה, שבה הוא נדרש לשיר ולרקוד.
מנהל אולפני יוניברסל, לו וסרמן, הזעיק אל הסט את אחד המנתחים הטובים בשיקגו, שוויתר על בילוי סוף-השבוע שלו כדי לבוא ולשכך את כאביו של בלושי.
האמנים ג'יימס בראון וג'ון לי הוקר ביצעו את שיריהם במקומות ההתרחשות, והקלטת האודיו נעשתה על הסט, בדומה להקלטת הופעה חיה, בגלל הקושי של האמנים להתאים את שירתם לערוץ שירה מוקלט מראש (בטכניקת "Lip sync").
גם ארית'ה פרנקלין התקשתה בכך בביצוע שירה "Think", אך הצליחה לעשות זאת לאחר מספר רב של טייקים.
במהלך הבריחה מהמשטרה, האחים גורמים למכוניתם של שני מנהיגי ה"נאצים מאילינוי" ליפול מגובה רב ולהתרסק לתוך בור שנפער בכביש, בסגנון הסרטים המצוירים.
לצורך צילום הסצנה בעידן שלפני האפקטים הממוחשבים, וכדי להבטיח צילום ברור של האובייקט, הושלכה המכונית (מדגם "פורד פינטו") על ידי מסוק מגובה של יותר מקילומטר.
לצורך כך נדרש לתת למכונית אישור מיוחד מרשות התעופה הפדרלית, הניתן לכל כלי טיס.
על פי עלילת הסרט, המכונית מזנקת לגבהים בקפיצה מרמפה של כביש מהיר בשלבי בניה, ורמפה מתאימה כזו נמצאה רק במילווקי.
על כן ניתן לראות בתמונה את קו הרקיע האופייני לעיר שבמדינת ויסקונסין הסמוכה, בניגוד לבניינים המוכרים של שיקגו הנראים בשאר הסרט.
סצנת הכיתור של האחים בהגיעם למשרדי המס צולמה במיקום האמיתי, בכיכר דיילי, משכנו של המרכז העירוני של שיקגו.
זוהי סצנת הקולנוע הגדולה ביותר שצולמה בעיר מעולם, בהשתתפותם של 200 חיילי המשמר הלאומי של ארצות הברית ו-100 שוטרים.
ההפקה קיבלה רשות מיוחדת לצלם את ה"בלוזמוביל" בתוך הלובי של הבניין המרכזי, כנגד תרומה של 50 אלף דולר למפעלי הרווחה של העיר.
הנזק שגרמה המכונית ללובי הוערך ב-7,650 דולר.
כשהסרט יצא להקרנות ביוני 1980, אחת מחברות ההפצה העריכה שהוא לא יצליח בקרב קהל לבן, בגלל סוגת המוזיקה ובגלל אוסף הכוכבים ממוצא אפרו-אמריקני.
במשך השנים צבר הסרט הכנסות של מעל 100 מיליון דולר.
ואכן, הבמאי לנדיס טען שזהו הסרט האמריקני הראשון שהכניס יותר רווחים מחוץ למדינה מאשר בתוך ארצות הברית.
הסרט תרם לעליה משמעותית במכירות הדגם של משקפי השמש של האחים, מתוצרת ריי באן, ואף נטען שהסרט הציל את הדגם הזה מהפסקת היצור.
בשנת 1998 יצא סרט המשך בשם "האחים בלוז 2000" בו שוב שיחק דן אקרויד את תפקיד אלווד.
את ג'ון בלושי, שנפטר בשנת 1982, החליף ג'ון גודמן בתפקיד מאק מקטיר הגדול.
גם סרט זה כלל הופעות אורח רבות.
עם זאת, בניגוד לסרט המקורי, לא זכה סרט ההמשך להצלחה בקרב הקהל והוא נחשב לכישלון קופתי.
בספיישל פורים משנת 1987 של "זהו זה!" נעשתה פרודיה על הסרט שעלילתה הועתקה לתקופה של מגילת אסתר שבה אסתר המלכה (בגילומה של עופרה חזה) מוצגת כאחותם ומרדכי היהודי כדודם.
בסוף העונה השלישית של "הפיג'מות" נעשתה פרודיה נוספת לסרט, שבה הלהקה הייתה צריכה להתאחד עם חברי הלהקה הקודמים שלהם (טירן ביבי ויוסי גבני) על מנת להקים את להקת האם שלהם "הקסדות" על מנת להציל את בית ספרם שהיה על סף סגירה.
האחים אולסן (בדנית: Brødrene Olsen), הוא צמד מוזיקלי דני הכולל את יורגן אולסן (בדנית: Jørgen Olsen; נולד ב-15 במרץ 1950) ונילס אולסן (בדנית: Niels Olsen; נולד ב-13 באפריל 1954).
השניים הקימו את הלהקה הראשונה שלהם, "The Kids" ("הילדים") בשנת 1965, ואף היו להקת החימום של הקינקס, בעת שהופיעו בקופנהגן.
דה קידס הוציאו את הסינגל הראשון שלהם בשנת 1967. בנוסף השתתפו השניים במחזמר "שיער", שהועלה בדנמרק במרץ 1971. שנה אחר כך הוציאו את אלבום הבכורה שלהם, הנקרא "Olsen", כשמאז ועד היום (2007) הוציאו 12 אלבומים.
האחים אולסן נבחרו בקדם אירוויזיון הדני לייצג את מדינתם באירוויזיון 2000, עם השיר "Fly on the Wings of Love", זאת לאחר 7 ניסיונות כושלים בעבר לנצח בקדם.
הם ניצחו באירוויזיון עם שיר זה, בפער של 40 נקודות מהמקום השני.
השיר גם נבחר להיות אחד מ-14 השירים שהתמודדו בטקס בחירת שיר היובל באירוויזיון (אוקטובר 2005).
באירוויזיון 2001, אשר התקיים בקופנהגן, פתחו השניים את המופע, כשביצעו את להיטם "Walk Right Back" (כשם אלבומם שיצא אותה שנה).
ב־2005 ניסו השניים, לראשונה מאז ניצחונם, להיבחר פעם נוספת לייצג את דנמרק באירוויזיון.
אף על פי הסיקור התקשורתי הנרחב על השתתפותם בקדם, השניים סיימו במקום השני, אחרי יאקובּ סבייסטרופּ ושירו "Talking to you".
ב־2007 שוב התמודד הצמד בקדם האירוויזיון הדני, אז ביצעו את השיר "Vi elsker bare danske piger".
הפעם זכו רק במקום השביעי.
בדצמבר 2019 הודיע הצמד כי הוא מפסיק את פעילותו המוזיקלית בעקבות גילוי מחלת הסרטן אצל נילס אולסן.
הזמר סיפר כי רופאיו עדכנו אותו כי תוחלת החיים עם המחלה הקשה היא בין שנתיים ל-4 שנים ובזמן שנותר מעוניין הזמר להימצא בחיק משפחתו.
האחים והאחיות היא להקה ישראלית אשר פעלה, בהרכבים שונים, משנת 1971 עד שנת 1983, וחזרה להתקיים בשנת 2002 עד 2010.
שני תחומי הזמר העיקרי איתם מזוהה הלהקה הם שירי ילדים ושירי משוררים עבריים, כגון זאב ז'בוטינסקי, נתן יונתן, נעמי שמר ויהודה עמיחי.
עובדה זו הפכה את הלהקה לאחת מהלהקות האהובות על צעירים ומבוגרים כאחד במהלך שנות השבעים ואחריהן, ולבולטת בתחום הזמר העברי.
הלהקה הוקמה ונוהלה על ידי גידי קורן, אשר הלחין מספר גדול מלהיטיה, ואיתן גפני אשר העניק לה את שמה וניהל אותה מתחילת הדרך.
מוני ארנון - חבר הלהקה כמעט בכל הרכביה
סוזי מילר - חברת הלהקה משנת 1972
ורדה שגיא - חברת הלהקה משנת 1974
נמרוד פז - חבר הלהקה משנת 2002
לאורך שנות פעילותה, שינתה הלהקה מספר פעמים את הרכבה.
הרכב הלהקה המקורי כלל את שפירית אברך (שפי), שולי ארז (כיום בריסקין), שבי קציר, ופלטי יעקבי אליהם הצטרפו איציק כהן ורחל נדב.
שנה לאחר מכן פורק ההרכב ולקציר צורפו מוני ארנון, סוזי מילר ונעמי רותם (בוגרת להקת פיקוד צפון).
במהלך שנות השבעים שונה ההרכב פעמים רבות; ורדה שגיא החליפה את רותם (1974), תמי גל החליפה את מילר למשך תקופה (1975), ויקי תבור החליף את קציר (1975), ישראלה קריבושי החליפה את גל, ויצחק צוקר ("צוקי") החליף את תבור (שניהם בשנת 1978).
שנה לפני פירוק הלהקה בשנת 1983, התחלף ההרכב עוד פעמיים: אילן טל החליף את ארנון, ומשה דניאל החליף את "צוקי".
למרות שינויי ההרכב הרבים, הוקפד שמספר חברי הלהקה לא יעלה על ארבעה, שני גברים ("אחים") ושתי נשים ("אחיות"), דבר שהוביל לכינוי "להקת אבבא הישראלית".
הלהקה הוקמה בשנת 1971 על ידי גידי קורן, אז סטודנט לרפואה.
השם "האחים והאחיות" הוגה על ידי האמרגן איתן גפני, מתוך השפעה ישירה מהלהקה האמריקאית המצליחה האמהות והאבות (The Mamas & The Papas).
תחילה נקראה הלהקה "סטודניק", אך היא לא זכתה להצלחה.
לאחר תקופה בה לא זכה ההרכב להצלחה מיוחדת, הוחלפו כל חברי הלהקה פרט לשבי קציר, והלהקה החלה להביא סנוניות רבות של להיטים ראשונים (ביניהם "מעות קטנות"), אותם הפיק שלמה ארצי.
בשנת 1973 הקליטה הלהקה מספר שירים אשר עד היום מוכרים ומזוהים עימה, כמו שירו של זאב ז'בוטינסקי "עיר שלום" אשר הוקלט כחלק מתקליט שיריו ביוזמת מפלגת הליכוד החדשה ושירים של משוררים מוכרים.
בין השירים, שיר של לאה גולדברג ("אהבה ראשונה"), שירו של יהודה עמיחי "אלוהים מרחם על ילדי הגן" (שזכה להצלחה גבוהה ועורר הדים בשל הטראומה ממלחמת יום הכיפורים מאותה שנה), בלדת הפולק הפסיכדלית "סונטה בשניים" שהפכה לקלאסיקה, וזאת בנוסף לשירים מקוריים של קורן.
בשנת 1974 הצטרפה ללהקה ורדה שגיא ובאותה שנה התקיים המפגש עם המשורר שמזוהה עם הלהקה יותר מכל, נתן יונתן.
שיתוף הפעולה בין יונתן ללהקה הביא לתקליט שלם בשנת 1975 אשר מוקדש לשיריו, וביניהם כמה מהשירים המוכרים ביותר של הלהקה: "שני אלונים", "כמו בלדה" ("אם זר קוצים כואב") המזוהה עם הסולנית סוזי מילר, "על ענפי שיטה" המזוהה עם הסולנית ורדה שגיא, "שיר אהבה ישן" ("אניטה וחואן"), "אִם העולם", "חופים" ועוד.
במקביל לעבודת הלהקה בתחום השירה העברית, אשר יועדה בעיקר למבוגרים, החלה הלהקה בהקלטת תקליטים ומופעים לילדים.
בשנת 1974 הקליטה יחד עם שלמה ארצי את התקליט "הטיול לארץ התווים" עם שירים שכתב קורן, ולאחר מכן הקליטה עוד שירי ילדים רבים, ביניהם "הרכבת", "שובי דובי", "זלמן יש לו מכנסיים" ועוד.
בנוסף הקליטה הלהקה תקליט לילדים ובו גרסאות בעברית לשירי להקת הביטלס, ביניהם "אובלדי אובלדה".
בדומה ללהקות מצליחות אחרות בשנות השבעים והשמונים בישראל, השתתפה הלהקה במספר תחרויות זמר ידועות, ביניהן פסטיבל הזמר והפזמון של קול ישראל, ופסטיבל שירי ילדים, בו זכו להצלחה עם השיר "שובי דובי", אשר זכה במקום הראשון בפסטיבל 1976. ב-1977 הגיעו למקום השני בפסטיבל הזמר והפזמון עם השיר "פתאום נפל עלי אביב".
בפסטיבל הזמר והפזמון 1980 זכו במקום הראשון עם השיר "פזמון חוזר" שכתב והלחין גידי קורן ועיבד אלדד שרים.
בשנת 1982 עזב קורן, אז כבר דוקטור לרפואת ילדים, לקנדה, שם הוא חי עד 2016 כפרופסור לטוקסיקולוגיה.
למרות הקושי כתוצאה מעזיבת מקים הלהקה ומנהלה, המשיכה הלהקה להתקיים ואף זכתה להצלחה יחסית, אך בכל זאת הוחלט לפרקה בשנת 1983, וחבריה פנו לקריירות סולו שונות.
ארנון השתתף בקדם אירוויזיון 1985 בדואט עם שמשון לוי עם השיר "שוב אני לבד" והוציא את הלהיט "תמונה שבורה", שהפך לשיר הנושא של אלבומו הראשון (1989).
במקביל המשיך ארנון לשמש כטכנאי קול בעשרות הקלטות של אלבומים בז'אנר המוזיקה המזרחית במהלך שנות ה-80 ותחילת שנות ה-90.
סוזי מילר חזרה לעבוד בלימוד אנגלית והוציאה אלבום בעברית בשם "בדרך מערבה" (1989).
ורדה שגיא העלתה תוכנית יחיד מצליחה בשם "דבר לא נגמר".
ישראלה קריבושי הקליטה שירים כגון "אל הים" (1986) והשתתפה בקדם אירוויזיון 1987 עם השיר "ארוביקה" ופנתה מאוחר יותר לעסוק בעיצוב שמלות.
שאר חברי ההרכב פנו לכיוונים שונים.
בשנת 2002 התאחדה הלהקה באופן חד פעמי לצורך צילומי סדרת הטלוויזיה של שרה'לה שרון.
בתוכנית הופיעו ארנון, שגיא ומילר, לצד תבור אשר הוטס ממקום מגוריו בגרמניה במיוחד לצורך התוכנית.
התוכנית הובילה לתגובות נלהבות, ולקריאות רבות לאיחוד הלהקה, אשר נענתה בשמחה.
מכיוון שרוב הגברים חברי הלהקה הידועים לא התגוררו בארץ, צורף חבר חדש (שכונה "האח הצעיר") ללהקה – נמרוד פז, אשר עבד עם ארנון במהלך שנות התשעים בלהקתו של ארנון "מוניטור" והחליף את מקומו של קורן.
מילר אכן ביצעה אותו בתוכנית קיץ ללימוד אנגלית בשם "Sing A Song", שהייתה מבוססת על פרקי התוכנית "Neighbours", והוא אמנם מזוהה עם מילר, אך הדמות עצמה לא גולמה במקור על ידה) ושירי קאנטרי באנגלית.
הלהקה השתתפה בהוצאת ספרו של נתן יונתן "לחיות בתוך השיר" (Within the Song to Live) ובו תרגומים לשיריו לאנגלית.
בדיסק המצורף לספר שרה הלהקה את השירים "אם העולם" ו"כמו בלדה" באנגלית ובשנת 2008 הוציאה אלבום אוסף כפול ובו, בין השאר, גרסאות חדשות לשיריהם, ושיר חדש שהוקלט לאוסף אחרי "פסק זמן" ארוך, "חשבון האהבה", בו שגיא ומילר סולניות.
הלהקה התפרקה סופית בשנת 2010 אך התאחדה, בהרכבה שהקליט את אלבומה הראשון, במופע יום הולדת 70 לסוזי מילר ב-2023.
השנים הרבות בהן פעלה הלהקה, שינוי ההרכבים הרב והעובדה כי פנו לילדים ולמבוגרים כאחד, כל אלה מקשים על ציון סגנון מוזיקלי אחד ללהקה.
עם זאת, לאחים ולאחיות צליל ייחודי אשר מתאפיין בעיקר בהרמוניות הקוליות.
כל חברי הלהקה שרים ומנגנים, וההרכב המכיל שני קולות גבריים ושני קולות נשיים יוצר קול יחסית ייחודי בזמר העברי.
מבחינת השפעה מוזיקלית, הייתה ידועה אהבת חברי הלהקה למוזיקת קאונטרי, והם דאגו לשלב סגנון זה בשיריהם ובהופעות.
כמו כן נחשבה הלהקה כלהקת אמצע הדרך בעיקר בשירי המשוררים שהקליטה, ולייחודית יחסית בתחום שירי הילדים, אשר לרוב לא מאופיינים בהרמוניות קוליות.
הכינוי "אבבא הישראלית" לא הולם לרוב את סגנונה המוזיקלי של הלהקה.
חתולים בצמרת - 1972 / שרים: מוני ארנון, שבי קציר, סוזי מילר, נעמי רותם
ספינת השלום - 1973 / שרים: מוני ארנון, שבי קציר, סוזי מילר, נעמי רותם
הספינה המזמרת - 1974 / שרים: מוני ארנון, שבי קציר, סוזי מילר, נעמי רותם (כולל את השיר "אלוהים שמור על אמא")
המיטה המעופפת, פו הדב מחפש את הציר הצפוני - 1974 / שרים: מוני ארנון
חופים - משירי נתן יונתן - 1975 / שרים: מוני ארנון, שבי קציר, סוזי מילר, ורדה שגיא
דמבו - הפילון המעופף - 1975 / שרים: מוני ארנון, ורדה שגיא
עליסה בארץ הפלאות - 1975 / שרים: מוני ארנון, ורדה שגיא
ידידי מכיתה אלף - 1976 / שרים: מוני ארנון, ויקי תבור, ורדה שגיא, תמי גל
ספינת המנגינות האבודות - 1976 / שרים: מוני ארנון, ויקי תבור, ורדה שגיא, תמי גל
אהבה של שני אנשים - 1977 (2005) / שרים: מוני ארנון, ויקי תבור, ורדה שגיא, תמי גל
עלילות שובי דובי - 1977 (2005) / שרים: מוני ארנון, ויקי תבור, ורדה שגיא, ישראלה קריבושי
ברבאבא - 1978 / שרים: מוני ארנון, יצחק צוקר, ורדה שגיא, ישראלה קריבושי
היפהפייה והיחפן - 1978 / שרים: מוני ארנון, יצחק צוקר, ורדה שגיא, ישראלה קריבושי
בכל מקום - שירי משוררים - 1979 / שרים: מוני ארנון, יצחק צוקר, ורדה שגיא, ישראלה קריבושי
חברי הדרקון אליוט - 1979 / שרים: מוני ארנון, יצחק צוקר, ורדה שגיא, ישראלה קריבושי
הרפתקאות ברנארד וביאנקה - 1979 / שרים: מוני ארנון, יצחק צוקר, ורדה שגיא, ישראלה קריבושי
זלמן יש לו מכנסיים - 1980 (2005) / שרים: מוני ארנון, יצחק צוקר, ורדה שגיא, ישראלה קריבושי
שירי חג לילדים - 1980 / שרים: מוני ארנון, ויקי תבור, ורדה שגיא, תמי גל
במרחק שתי תקוות - שירי יהודה עמיחי - 1982 / שרים: אילן טל, משה דניאל, ורדה שגיא, ישראלה קריבושי
בן לוקח בת - 1982 / שרים: אילן טל, משה דניאל, ורדה שגיא, ישראלה קריבושי
על ענפי שיטה - שירים שנשארים - 1982 / שרים: אילן טל, משה דניאל, ורדה שגיא, ישראלה קריבושי
מיטב שירי הילדים - אוסף - 1979 / שרים: מוני ארנון, יצחק צוקר, ויקי תבור, ורדה שגיא, ישראלה קריבושי, תמי גל
שירים עד כאן - עשר שנים - אוסף - 1982 / שרים: מוני ארנון, יצחק צוקר, ויקי תבור, שבי קציר, ישראלה קריבושי, ורדה שגיא, תמי גל, סוזי מילר, נעמי רותם
האחים ג'ונאס היא להקת בנים אמריקאית, המנגנת בסגנון פופ רוק המורכבת משלושה אחים: קווין , ג'ו, וניק ג'ונאס.
הלהקה הייתה מועמדת לזכייה בפרס גראמי בקטגוריית "האמן החדש הטוב ביותר".
בשנת 2013 הודיעו שהלהקה התפרקה.
בתחילת שנת 2019 הודיעה הלהקה על חזרתה לעולם המוזיקה, והוציאו שיר חדש בתחילת מרץ 2019.
הלהקה החלה את דרכה בשנת 2005 כשהאחים הופיעו כחימום לאומנים כמו קלי קלארקסון, ג'סי מקרטני והבקסטריט בויז.
בסוף השנה הם יצאו למסע הופעות נגד סמים ועישון ביחד עם אלי ואיי ג'יי והצ'יטה גירלז.
את אלבום הבכורה שלה "It's About Time" הוציאה הלהקה באוגוסט 2006 בהוצאה מוגבלת של 50,000 עותקים כך שהאלבום נמכר רק במכירה פומבית בסכום של כ-200–300 דולרים אמריקנים ב-eBay.
משום שסוני לא היו מעוניינים לקדם את הלהקה.
בכתיבת האלבום השתתפו האחים לצד הכותבים אדם שלסינגר, מייקל הנג'יני, דזמונד צ'יילד, בילי מאן וסטיב גרינברג.
באלבום מופיעים גם שתי גרסאות כיסוי לשניים מלהיטי הלהקה הבריטית באסטד: "Year 3000" ו-"What I Go to School For".
הסינגל הראשון של האחים ג'ונאס, "Mandy", יצא לאור ב-27 בדצמבר 2005. במרץ, השיר מנדי הושמע בסדרה "זואי 101" של ערוץ ניקלודאון, והופיע בפסקול של הסדרה כשבשם האמן הופיע ניקולס ג'ונאס.
במהלך קיץ 2006, האחים יצאו למסע הופעות עם אלי ואיי ג'יי.
האחים ג'ונאס יצרו את שיר הנושא של העונה השנייה של הסדרה המצוירת "אמריקן דרגון" ששודרה מיוני 2006 עד לספטמבר 2007 בערוץ דיסני.
הסינגל השלישי מ-"It's About Time" היה "Year 3000".
השיר הפך לפופולרי ברדיו דיסני.
בסופו של דבר, האחים החליטו לבטל את החוזה שלהם עם קולומביה רקורדס בתחילת 2007.
בפברואר 2007 הוחתמה הלהקה בחברת התקליטים הוליווד רקורדס.
ב-24 במרץ הם הוציאו שני שירים נוספים משני אלבומים שונים: "Kids of the Future" מהפסקול של הסרט "לפגוש את הרובינסונים" ו-"I Wanna Be like You" מדיסני מאניה 5.
האחים ג'ונאס הופיעו את ההופעה הראשונה שלהם בבית הלבן ב-9 באפריל 2007, ביום חיפוש ביצי הפסחא השנתי הם שרו את ההמנון הלאומי.
האלבום השני שלהם יצא לאור ב-7 באוגוסט 2007. האלבום הגיע למקום החמישי במצעד בילבורד 200 בשבוע הראשון שלו.
בערך באותו הזמן יצאו לאור שני להיטים עם קליפ מהאלבום: "Hold On" שיצא לאור שבועיים לפני הוצאת האלבום ו-"S.O.S." שיצא לאור מיד אחרי יציאת האלבום.
במהלך אוגוסט האחים עשו מספר הופעות טלוויזיוניות.
ב-17 באוגוסט הם הופיעו הופעת אורח בסדרה המצליחה של ערוץ דיסני, "האנה מונטנה", שם הפרק היה: "Me and Mr.
Jonas." בפרק הם שרו את שירם "We Got the Party" עם מיילי סיירוס.
הפרק שודר מיד אחרי "היי סקול מיוזיקל 2" ונצפה באותו הלילה על ידי 10.7 מיליון צופים.
למחרת, שודר טקס הסיום של משחקי ערוץ דיסני שבו האחים הופיעו.
ב-26 באוגוסט הם הגישו פרס ביחד עם מיילי סיירוס בטקס פרסי הנוער Teens Choice Awards.
ב-18 בנובמבר 2007 הם הופיעו עם השיר "S.O.S." בטקס פרסי המוזיקה האמריקאי.
בהופעה האחרונה שלהם לשנת 2007, שלושת האחים הופיעו עם השירים: "S.O.S." ו-"Hold On" ב-"Dick Clark's New Year's Rockin' Eve".
האחים ג'ונאס התחילו את למסע ההופעות שלהם "Look Me In The Eyes" ב-31 בינואר 2008 בטוסון, אריזונה.
במסע ההופעות הם הופיעו עם כמה שירים חדשים מהאלבום השלישי שלהם, "A Little Bit Longer".
האלבום השלישי של האחים ג'ונאס יצא בארצות הברית ב-12 באוגוסט, כמו באלבום השני שלהם, iTunes הודיעה שהיא מוציאה 4 שירים מהאלבום, שיר אחד כל שבועיים: ב-24 ביוני 2008 – "Burnin' Up"; ב-15 ביולי 2008 – "Pushin' Me Away"; ב-29 ביולי 2008 – "Tonight"; וב-5 באוגוסט – "A Little Bit Longer".
לאחר שכל הסינגלים יצאו לאור, כל אחד מהם הגיע למקום הראשון ב-iTunes והיה שם לפחות 3 ימים.
אחרי שמסע ההופעות "Look Me In The Eyes" הסתיים ב-22 במרץ 2008, האחים ג'ונאס הודיעו שהם יופיעו כמופע פתיחה במסע ההופעות של אבריל לאבין – "Best Damn Tour" ביחד עם הלהקה Boys Like Girls אבל רק בחלק השני של מסע ההופעות באירופה, מסוף מאי עד סוף יוני 2008.
בזמן צילומי הסרט "קאמפ רוק" האחים השתתפו בכתיבת והפקת 6 שירים באלבומה החדש של כוכבת ערוץ דיסני וחבר קרובה, דמי לובאטו, זהו אלבומה הראשון אשר נקרא "Don't Forget".
"אני (לובאטו) כותבת שירים שהם יותר חזקים ואינטנסיביים ופחות קליטים, אז הייתי צריכה עזרה בכתיבת שירים יותר קליטים".
האלבום יצא לאור ב-23 בספטמבר 2008.
הפסקול של הסרט "מחנה רוק" יצא לאור ב-17 ביוני 2008 והוא הגיע למקום השלישי במצעד בילבורד 200 עם 188,000 עותקים שנמכרו בשבוע הראשון ליציאתו.
בקיץ 2008 האחים ג'ונאס התחילו את מסע ההופעות שלהם בצפון אמריקה הנקרא "Burning Up Tour", בו קידמו את האלבום "A Little Bit Longer", את פסקול הסרט "קאמפ רוק", ושרו שירים משני האלבומים הקודמים שלהם, "It's About Time" ו-"Jonas Brothers".
הוא התחיל ב-4 ביולי 2008, באמפיתיאטרון מולסון, בטורונטו, אונטריו.
האחים הופיעו על השער של גיליון יולי 2008 של המגזין רולינג סטון והפכו ללהקה הצעירה ביותר שהייתה על שער המגזין.
ב-22 באוגוסט 2008, לפני ההופעה שלהם בקליבלנד, אוהיו, האחים ג'ונאס ביקרו בהיכל התהילה של הרוק אנד רול.
הם העניקו את החליפות שהם לבשו בעטיפת האלבום "A Little Bit Longer" לג'ים הנק, סגן הנשיא של היכל התהילה של הרוק אנד רול.
כיום, החליפות מוצגות בתצוגה "Right Here, Right Now!" הכוללת את האמנים הפופולריים ביותר בזמננו.
בדצמבר 2008, האחים ג'ונאס היו מועמדים לפרס האמן החדש הטוב ביותר בטקס פרסי הגראמי ה-51.
"Lines, Vines and Trying Times" הפך לאלבום השני שלהם שהגיע למקום הראשון במצעד האלבומים.
באוגוסט 2009 "Send It On" יצא ברדיו דיסני.
הסינגל בוצע עם סלינה גומז, מיילי סיירוס, ודמי לובאטו בשביל Disney's Friends for Change.
ב-9 באוגוסט 2009, האחים ג'ונאס אירחו והופיעו בפרסי בחירת הנוער 2009. לאחר ההצלחה של "קאמפ רוק", החלו עבודות על סרט ההמשך.
ההפקה על הסרט החלה ב-3 בספטמבר 2009 והסתיימה ב-16 באוקטובר 2009. הסרט, שנקרא "קאמפ רוק 2: הג'אם האחרון", שודר בערוץ דיסני ב-3 בספטמבר 2010.
ב-6 במרץ 2012, האחים ג'ונאס הוציאו וידאו בטוויטר שלהם באולפן הביתי שלהם, עם ההאשטאג "#JonasBrothers2012", דבר המצביע על כך שאיחוד מתרחש.
ג'ו היה בסיבוב הופעות לקידום אלבום הבכורה שלו, בעוד ניק החל את ההרצה של "איך להצליח בעסקים מבלי להתאמץ" בברודוויי.
ב-1 במאי 2012, האחים ג'ונאס הודיעו שהם נפרדו מהוליווד רקורדס, שהייתה חברת התקליטים שלהם מאז פברואר 2007 והוציאו לאור את שלושת האלבומים האחרונים שלהם.
ב-19 באוגוסט 2012, קווין החל להופיע ב, לצד אשתו דניאל, ניק וג'ו.
"נשואה לג'ונאס" תיעד את חיי הבית של בני הזוג הצעירים ואת הקלטת האלבום החדש של הלהקה.
מופע האיחוד, עליו הודיע ראיין סיקרסט בתוכנית הרדיו שלו באוגוסט 2012, התרחש בניו יורק ב-11 באוקטובר 2012. במופע הופיעה הלקה עם להיטים ישנים לצד כמה שירים חדשים.
באפריל 2013 הוציאה הלהקה את הסינגל "Pom Poms" מתוך אלבומה החמישי.
ב-25 ביוני 2013 יצא לאור הסינגל "First Time".
הלהקה הודיעה כי אלבומה החמישי יקרא "V".
ב-9 באוקטובר 2013, הלהקה ביטלה את סיבוב ההופעות שלהם ימים לפני שהיה אמור להתחיל, בגלל "קרע עמוק בתוך הלהקה" על "חילוקי דעות יצירתיים".
לאחר ביטול סיבוב ההופעות, דף הטוויטר של האחים ג'ונאס ירד מהאוויר והחשבונות האישיים של האחים הפכו לבלתי פעילים באופן זמני, וגרמו לכלי תקשורת אחדים לדווח על פירוק הלהקה.
ב-29 באוקטובר 2013, האחים ג'ונאס אישרו רשמית את הפירוק שלהם והודיעו כי שחרורו של האלבום "V" בוטל.
במהלך ריאיון עם ניק, פורסם שהלהקה תוציא אלבום למעריצים שכולל 16 הקלטות של שירים, בהם 6 שירים חדשים.
האלבום יצא עם השם "Live".
ב-28 בפברואר 2019, האחים ג'ונאס הודיעו על הקאמבק שלהם דרך הרשתות החברתיות.
ב-1 במרץ הם הוציאו סינגל חדש, "Sucker" תחת הוצאת ריפבליק רקורדס.
הם הופיעו בתוכנית הלילה של ג'יימס קורדן בכל לילה בין 5 ל-12 במרץ כדי לקדם את השיר.
השיר הגיע למקום הראשון במצעד בילבורד הוט 100 ובמצעד השירים הדיגיטליים החמים בארצות הברית, עם 88,000 עותקים שנמכרו בשבוע הראשון שלו, והפך לשיר הראשון שהגיע למקום הראשון של האחים ג'ונאס ולמקום הראשון של להקת בנים במצעד מאז שנת 2003, בה השיר "Bump, Bump, Bump" מאת B2K הגיע להישג.
זה הפך לכניסה הראשונה של הלהקה למצעד מאז השיר "Pom Poms" משנת 2013 ושיר הטופ 10 הראשון שלהם מאז "Tonight" משנת 2008. ב-5 באפריל הוציאה הלהקה את הסינגל "Cool".
ב-22 באפריל הודיעה הלהקה על צאת האלבום "Happiness Begins", שיצא ב-7 ביוני 2019 וקודם על ידי הסרט התיעודי "Chasing Happiness", שהוקרן בבכורה ב-4 ביוני באמזון פריים וידאו.
האלבום הגיע לראש מצעד בילבורד 200 וציין את הופעת הבכורה הגדולה ביותר של שנת 2019 ושמר על מיקומו במצעד עד שיצא לאור האלבום "Lover" של טיילור סוויפט ב-23 באוגוסט.
ב-18 ביוני הוציאה הלהקה את בסינגל השיווקי "Greenlight" מתוך הפרק בו הופיעו בסדרה "Songland".
ב-21 ביוני הם השתתפו בסינגל של הזמרים הלטיניים סבסטיאן יאטרה, דדי יאנקי, ונאטי נטשה בשם "Runaway".
ב-2 ביולי הוציאה הלהקה את "Only Human", הסינגל השלישי מ-"Happiness Begins", ואחריו את הווידאו קליפ ב-13 באוגוסט.
ב-27 בספטמבר הוציא דיפלו סינגל ששמו "Lonely", בו השתתפו האחים ג'ונאס.
ב-8 בנובמבר הוציאה הלהקה שיר חג מולד ששמו "Like It's Christmas".
ב-17 בינואר 2020 הוציאה הלהקה את הסינגל "What a Man Gotta Do".
ב-24 בינואר הם הודיעו על מופע חדש בלאס וגאס החל מ-1 ועד 18 באפריל.
המופע בוטל בסופו של דבר בגלל מגפת הקורונה.
הלהקה הופיעה בטקס פרסי גראמי ה-62 ב-26 בינואר, וחשפה שיר חדש ששמו "Five More Minutes".
ב-15 במאי הם הוציאו מיני אלבום בעל שני שירים ששמו XV, שהכיל את השירים "X", בהשתתפות הזמרת הקולומביאנית קרול ג'י, ו-"Five More Minutes".
ב-30 באוקטובר 2020 הם הוציאו לאור את הסינגל "I Need You Christmas", שיר חג המולד נוסף.
ב-14 במרץ 2021 יצאה לאור גרסת הדלוקס של האלבום הרביעי של ניק ג'ונאס, "Spaceman", שכללה שיר חדש של האחים ג'ונאס בשם "Selfish".
ב-21 במאי 2021 הוציאו את השיר "Leave Before You Love Me" בשיתוף עם הדי-ג'יי מרשמלו.
הסינגל "Remember This" יצא לאור ב-18 ביוני.
הם הקליטו את השיר "Mercy" בשביל פסקול הסרט "ספייס ג'אם: אגדה חדשה" שיצא לאור ב-9 ביולי 2021.
בינואר 2023 קיבלו כוכב בשדרת הכוכבים של הוליווד.
בטקס קבלת הכוכב הודיעה הלהקה כי אלבומם השישי, The Album, יצא לאור ב-5 במאי 2023. הסינגל המוביל מתוך האלבום, "Wings", יצא לאור ב-24 בפברואר 2023.
בתחילת חודש מאי 2023 הודיעה הלהקה כי הם יצאו לסיבוב ההופעות "The Tour" בצפון אמריקה מאוגוסט ועד אוקטובר 2023.
ב-30 בינואר 2023, האחים ג'ונאס קיבלו כוכב בשדרת הכוכבים של הוליווד והכריזו כי אלבום האולפן השישי שלהם, The Album, יצא ב-5 במאי 2023, מאוחר יותר נודע כי האלבום ידחה ויצא ב-12 במאי.
האלבום הגיע היישר למקום השלישי במצעד בילבורד 200, והיה לאלבום השביעי של הלהקה במצעד.
לאלבום קדם הסינגל המוביל שלו, "Wings", שיצא ב-24 בפברואר של אותה שנה.
"Waffle House" יצא כסינגל השני ב-7 באפריל 2023. הסינגל השלישי, "Summer Baby", נשלח לרדיו עכשווי למבוגרים ב-5 ביוני 2023.
הסינגל "Do It Like That", שיתוף פעולה עם להקת הבנים הדרום קוריאנית , יצא ב-7 ביולי 2023. ב-28 ביולי הוציאו חידוש ללהיט שלהם, "Year 3000", בשם "Year 3000 2.0" עם להקת באסטד.
הסינגל "Strong Enough", שיתוף פעולה עם ביילי צימרמן, יצא בנובמבר 2023.
ב-14 בנובמבר 2025 יעלה בבכורה העולמית בדיסני+ הסרט A Very Jonas Christmas Movie, בכיכובם של חברי הלהקה.
הסרט מציג את ג'ו, ניק וקווין ג'ונאס בתפקיד עצמם, כשהם מנסים להגיע מלונדון לניו יורק בזמן לחג המולד, תוך התמודדות עם שורה של מכשולים קומיים.
האחים ג'ונאס משמשים גם כמפיקים של הסרט.
בספטמבר 2025 דווח שדיסני מפיקה סרט שלישי בסדרת "קאמפ רוק", שצילומיו מתקיימים בוונקובר וכי האחים שבו לגלם את דמויותיהם מהסרטים הקודמים וישמשו גם כמפיקים בפועל.
האחים הרוויחו כ-12 מיליון דולרים במהלך שנת 2007 ותרמו כ-10% מהרווחים שלהם לארגון הצדקה "Change for the Children Foundation".
הארגון, שנוסד על ידי האחים, תורם להרבה עמותות ילדים שונות כמו:"Nothing But Nets", "American Diabetes Foundation", "St.
"התחלנו את השינוי בשביל עמותות הילדים בשביל לתמוך בתוכנית שמניעה ונותנת השראה לילדים שיתמודו מול צרותיהם בביטחון, נחישות ורצון להצליח.
אנחנו חושבים שמי שמתאים ביותר לעזרה לילדים הם ילדים, ילדים עוזרים לילדים שמעט פחות בני מזל מהם."
פול קווין ג'ונאס השני (נולד ב-5 בנובמבר 1987) - גיטרה מובילה (לרוב גיבסון לס פול) וליווי מוזיקלי.
נקרא על שם אביו, מכונה קווין במקום פול.
ג'וזף אדם "ג'ו" ג'ונאס (נולד ב-15 באוגוסט 1989) - סולן, כלי הקשה, גיטרה וקלידים.
ניקולס ג'רי "ניק" ג'ונאס (נולד ב-16 בספטמבר 1992) - סולן, גיטרת קצב (לרוב גיבסון SG), פסנתר ותופים.
בנוסף ללהקה יש חלק "גיבוי" הכולל בתוכו את:
ג'ון טיילור - גיטריסט, כמו כן עוזר לבנים להפיק את שיריהם.
גרג גרובווסקי - בסיסט, היה עם האחים מאז שהתחילו.
ג'ק "פלולס פולס" לולס - מתופף.
הצטרף בתחילת 2007, נולד וגדל במונמואף קאנטרי, ניו ג'רזי.
ראיין ליאסמן - נגן קלידים.
האחים דה גמה היא סדרה קומית הכוללת מערכונים, בכיכובם של אילן רוזנפלד, קובי פרג' ועודד פז.
הסדרה הופקה על ידי ערוץ לוגי, ושודרה בשנת 2009. כל אחד מ-12 פרקי הסדרה עוסק במדינה אחת בעולם, כאשר מידע בסיסי על אותה המדינה מובא באופן דידקטי ומלא הומור.
גיבורי הסדרה נקראים על שמות של מגלי ארצות מפורסמים מההיסטוריה: אסי (על שם ואסקו דה גמה), מרקו (על שם מרקו פולו) ואמיר (על שם אמריגו וספוצ'י).
שם הסדרה "האחים דה גמה" אף הוא מתייחס לוואסקו דה גמה.
התוכנית שודרה בעבר בשידורים חוזרים בערוץ הראשון.
העלילה עוקבת אחרי שלישייה שנולדה במטוס לאם טייסת.
לאורך כל חייהם הם נודדים בעולם בין מדינות.
בכל פרק הם מגיעים לארץ אחרת ומתאכסנים בבית המלון המקומי.
למרות שתמיד מבטיחים לאמם שיצאו לטייל בעולם, הם נשארים בחדר המלון וצופים בטלוויזיה.
היוצא מן הכלל הוא הפרק האחרון (המתרחש באוסטרליה), שבו הם יוצאים לטייל.